વિભાકરે કઇ યુક્તિ કરી છે અને સુભાષ- શાલિનીને એ કઇ રીતે અટકાવવાનો છે એની વિગત જાણવાની ઇચ્છા હોવા છતાં આદિત્ય અને ભાસ્કર મૌન જ રહ્યા. જ્યારે પણ વિભાકર આવો કોઇ મામલો હાથ પર લે ત્યારે અધવચ્ચે એ કંઇ જણાવતો નહોતો. વાજતે ગાજતે બધુંય માંડવે લાવ્યા પછી જ રહસ્ય ખોલવાની એની આદત હતી. બંને ભાઇઓને ખબર હતી કે વિભાકરને પૂછવાથી પણ સાચો જવાબ નહીં મળે. હસીને વાત ઉડાડી દેશો યા તો એવો જવાબ આપશે કે આ કામ મેં મોરારી બાપુને સોંપી દીધું છે, હી વિલ ટેકલ ધ પ્રોબ્લેમ!